4 ຄົນຕາຍ ໃນການໂຈມຕີສະລະຊີບ ໃນພາກເໜືອຂອງອັຟການີສຖານ
ຜູ້ວາງລະເບີດສະລະຊີບຫລາຍຄົນ ທໍາການໂຈມຕີ ບໍລິສັດຮັກສາຄວາມປອດໄພຂອງເອກກະຊົນ ໃນພາກເໜືອ ຂອງອັຟການີສຖານ ໃນວັນອັງຄານມື້ນີ້.
ບັນດາເຈົ້າໜ້າທີ່ອັຟການີສຖານກ່າວວ່າ ການໂຈມຕີສະລະຊີບດ້ວຍລະເບີດບັ້ນນຶ່ງໄດ້ສັງ ຫານປະຊາຊົນຢ່າງໜ້ອຍ 4 ຄົນແລະເຮັດໃຫ້ບາດເຈັບຕື່ມອີກ 10 ຄົນ ໃນພາກເໜືອ ຂອງປະເທດ ເຈົ້າໜ້າທີ່ເຫລົ່ານີ້ກ່າວວ່າ ຜູ້ວາງລະເບີດສະລະຊີບຄົນນຶ່ງໄດ້ບີບຂະນວນລະເບີດລົດທີ່ ຕົນຂັບມາໃຫ້ແຕກຂຶ້ນໃນເວລາກ່ອນແຈ້ງ ເຊົ້າວັນອັງຄານມື້ນີ້ ຢູ່ນອກບໍລິເວນນຶ່ງ ທີ່ ເປັນບ່ອນຕັ້ງຂອງບໍລິສັດຮັກສາຄວາມປອດໄພເອກກະຊົນ ສອງບໍລິສັດ ໃນເມືອງ Kunduz ຕໍາຫລວດກ່າວວ່າ ຫລັງຈາກນັ້ນ ພວກຫົວຮຸນແຮງອີກ 2 ຄົນໄດ້ບຸກເຂົ້າໄປໃນລິເວນ ເດີ່ນ ຍັງຜົນໃຫ້ມີການຍິງຕໍ່ສູ້ກັນກັບຕໍາຫລວດເປັນເວລາດົນເຖິງ 2 ຊົ່ວໂມງ ການຕໍ່ ສູ້ກັນໄດ້ຍຸດຕິລົງເວລາພວກຫົວຮຸນແຮງທັງ 2 ຄົນ ທີ່ຢູ່ໃນຕຶກຫລັງນຶ່ງນັ້ນ ບີບຂະ ນວນລະເບີດຂອງພວກເຂົາໃຫ້ແຕກຂຶ້ນ ພວກຄົນຍາມຮັກສາຄວາມປອດໄພຂອງບໍ ລີສັດເອກະຊົນ 4 ຄົນເສຍຊີວິດ ແລະຕໍາຫລວດອັຟການີສຖານຄົນນຶ່ງກໍຮວມຢູ່ໃນ ພວກທີ່ໄດ້ຮັບບາດເຈັບນັ້ນ ກຸ່ມຕາລີບັນໄດ້ອ້າງເອົາຄວາມຮັບຜິດຊອບໃນການໂຈມຕີຄັ້ງນີ້